Йохан Волфганг Гьоте
Кофтска песен

Превод от немски: Димитър Стоевски, —

chitanka.info

Чуй и следвай моите думи

не пилей напразно дните,

постарай се да си умен —

рядко случва се везните

на съдбата да са спрели.

Ще се дигаш или падаш,

ще владееш и печелиш,

ще робуваш и ще губиш,

ще ликуваш или страдаш

длъжен си да бъдеш тук

наковалня или чук!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.